கேள்வி: பிளான்போர்டு பழந்தின்னி வௌவால் - வகைபாட்டியல் என்பது என்ன?
பதில்: பிளான்போர்டு பழந்தின்னி வௌவால் குறித்து இங்கிலாந்து விலங்கியல் அறிஞர் ஓல்டுபீல்டு தாமசு 1891-ல் புதிய சிற்றினமாக விவரித்தார். இவர் இதனை ''சையனாப்பிடரசு'' பேரினத்தில் சேர்த்தார்''.'' ''பிளான்போர்டு'' என்ற இதன் குறிப்பிட்ட அடைமொழியானது இங்கிலாந்து இயற்கை ஆர்வலர் வில்லியம் தாமசு பிளான்போர்டின் பெயராகும். 1906ஆம் ஆண்டில், அமெரிக்க விலங்கியல் நிபுணர் கெரிட் சுமித் மில்லர் ''இசுபேரியசு'' என்ற புதிய பேரினத்தை முன்மொழிந்தார். இப்பேரினத்தின் கீழ் ''சையனாப்பிடரசு பிளான்போர்டியின் பண்புகளான கால்கர்'' மற்றும் வெட்டுப்பல் தனித்துவ வளர்ச்சியின் அடிப்படையில் சேர்க்கப்பட்டது.
கேள்வி: பிளான்போர்டு பழந்தின்னி வௌவால் - வரம்பும் வாழிடமும் குறித்து விரிவாக சொல்லுங்கள்.
பதில்: பூட்டான், சீனா, இந்தியா, மியான்மர், நேபாளம், தாய்லாந்து மற்றும் வியட்நாம் உட்பட தெற்கு மற்றும் தென்கிழக்காசியா பல நாடுகளில் இது காணப்படுகிறது. 2010இல், பிளான்போர்டு பழந்தின்னி வௌவால் முதல் முறையாக லாவோஸ் ஆவணப்படுத்தப்பட்டது. இது கடல் மட்டத்திற்கு 308–2,710 மீ (1,010–8,891 அடி) மேல் காணப்படும்.
கேள்வி: பிளான்போர்டு பழந்தின்னி வௌவால் - பாதுகாப்பு குறித்து விரிவாக சொல்லுங்கள்.
பதில்: 2008-ல், பிளான்போர்டு பழந்தின்னி வௌவால் பன்னாட்டு இயற்கைப் பாதுகாப்புச் சங்கம் தீவாய்ப்புக் கவலை குறைந்த இனம் பட்டியலிடப்பட்டது. இதன் புவியியல் வரம்பு மற்றும் மறைமுகமாக அதிக எண்ணிக்கை காரணமாக இம்முடிவு எடுக்கப்பட்டது. மேலும் எவ்வித பெரிய அச்சுறுத்தல்களையும் பட்டியலிடவில்லை. ஆனால் லாவோஸில் இதன் முதல் பதிவு சந்தை ஒன்றில் மாமிசமாக விற்கப்பட்டது குறிப்பிடப்பட்டுள்ளது.